**OBRAZLOŽENJE**

**Nacrta prijedloga Odluke o ukidanju statusa javnog dobra u k.o. Srdoči**

 Nekretnina u zemljišnim knjigama označena kao kč.br. 2101/37, Martinkovac dvorište površine 30 m2, k.o. Srdoči, upisana je u zk.ul PI, kao javno dobro.

Sukladno članku 35. stavka 1. Zakona o vlasništvu i drugim stvarnim pravima (“Narodne novine” broj 91/96, 68/98, 137/99, 22/00, 73/00, 114/01,79/06, 141/06, 146/08, 38/09, 153/09,143/12, 152/14, 81/15 - pročišćeni tekst i 94/17- ispravak pročišćenog teksta) nekretnine koje su u zemljišnim knjigama upisane kao javno dobro stvari su u vlasništvu Republike Hrvatske, a stavkom 4. određeno je da se svatko može služiti stvarima u vlasništvu Republike Hrvatske na način koji je radi ostvarenja te namjene odredilo tijelo ili ustanova kojoj su dane na upravljanje odnosno tijelo nadležno za određivanje namjene, koje njima neposredno upravlja, dok je stavkom 6. istoga članka određeno da pravo vlasništva na stvarima u vlasništvu Republike Hrvatske koje nisu namijenjene za opću ni za javnu uporabu izvršava tijelo nadležno za određivanje namjene.

 Detaljnim planom uređenja stambenog područja Martinkovac određena je namjena nekretnine označene kao kč.br. 2101/37, k.o. Srdoči, odnosno ista se nalazi u obuhvatu navedenog Plana, u građevnoj čestici planske oznake C-14 na kojoj je planirana izgradnja građevine stambene namjene.

 Kč.br. 2101/37, k.o. Srdoči, u naravi predstavlje dio okućnice postojeće građevine na adresi Ulica Dobriše Cesarića 2.